ڤیکتۆریا (ئوسترالیا)

ڤیکتۆریا ( بە ئینگلیزی :Victoria) ویلایەتێکە لە باشووری ڕۆژهەڵاتی وڵاتی ئوسترالیا. ناوەندی ئەم ویلایەتە شاری مێلبۆرنه.

 مێژوو

دوای درووست بوونی داگیرگەی نیو ساوت وێلز لە لایەن بەریتانیاوە لە ساڵی ١٧٧٨، بەرەبەرە خەڵکی ئەورووپا کۆچیان کردە ناوچەکانی تری ئوسترالیا.

یەکەمین دانیشتووانی ڤیکتۆریا، لە بەندەری پۆرتلەند له ڕۆژاوای ئەم ویلایەتە دا نیشتەجێ بوون.

لە ساڵی ١٨٣٥ شاری مێلبۆرن دامەزرا ، بەڵام دامەزرانی داگیرگەی ڤیکتۆریا لە ساڵی ١٨٥١ لە لایەن بەریتانیاوه راگەیەنرا.

لەم ساڵەدا لەگەڵ دۆزینەوەی زێڕ لەم ویلایەتە، سێڵی کۆچبەرانی وڵاتانی تر بە تایبەتی لە ئیرلەند و چین ڕژایە ئەم ناوچەیە و مێلبۆرن و ڤیکتۆریا لە ڕووی ئابووری و بازرگانی، گەشەیەکی بەرچاویان بەخۆوە بینی.مێژووی ڤیکتۆریا پێداچوونەوە ٢٣/٢/٨٦؛ بە شێوەیەک که ئەم شاره به ناوی "مێلبۆرنی سەرسووڕهێنەر" بوو به گەورەترین شاری ئیمپراتۆری بەریتانیا لەدوای لەندەن.

لە ساڵی ١٩٠١ لەگەڵ ڕاگەیاندنی سەربەخۆیی ئوسترالیا، ڤیکتۆریا وەکوو یەکێک لە ویلایەتە سەربەخۆکان و مێلبۆرنیش بە پایتەختی ئەم وڵاتە هەڵبژێردرا. هەرچەندە لە ساڵی ١٩٢٧، شاری کانبێرا بوو بە پایتەختی ئەم وڵاتە.

ئەورۆکە  مێلبۆرن وەکوو ناوەندێکی چاند-هونەر و وەرزشی و هەروەها جەمسەریكی زانست، ئابووری و وەبەرهێنانی ئوسترالیا هەژمار دەکرێ.

 جوگرافیا و گەلھە 

ئەم ویلایەتە لە باکوورەوە بە نیو ساوت وێلز، له ڕۆژاواوە بە باشووری ئوسترالیا و له باشوورەوە بە دەریا ئازادەکانەوەیە.

بەرزترین خاڵی ئەم ویلایەتە چیای بوگۆنگ بە بەرزی کەمتر لە دووهەزار مەتر و نزمترین خاڵیشی زەویەکانی باشووریەتی کە هاوتای دەریایە.

پانتایی ئەم ویلایەتە ٢٣٧ هەزار کیلۆمەتری چوارگۆشەیە کە لە ویلایەتە بچووکەکانی ئوسترالیا هەژمار دەکرێ، بەڵام گەلهەی ئەم وڵاتە لە ساڵی ٢٠٠٦ دا زیاتر لە پێنج ملیۆن و سەد هەزار کەس بەراورد کراوه کە دەبێتە دووهەم ویلایەتی پڕ گەلهەی ئوسترالیا.ڤیکتۆریا لە ویکی ئینگلیزی دا پێداچوونەوە ٢٣/٢/٨٦

 شارەکانی ڤیکتۆریا 

ناوەندی ڤیکتۆریا، شارە گەورەکەی مێلبۆرنە کە دووهەم گەوەرەشاری ئوسترالیایە. لە شارە گرینگەکانی تری ئەم ویلایەتە:

 بالارت Ballarat
 بێندیگۆ Bendigo
 لاترۆب Latrobe City
 بێنالا Benalla

 شوێنە گەشتیارییەکان
 دوازده نێردراو
 دوورگەی فیلیپ
 ڕێگای گەورەی ئوقیانووسی
 دۆڵی یاررا

 پێشانگا 

 سەرچاوە

 دەوڵەتی ڤیکتۆریا
 اطلاعات گردشگری ویکتوریازانیاریه گەشتیاریەکانی ڤیکتۆریا

پۆل:ڤیکتۆریا، ئوسترالیا
پۆل:ئەو ویلایەتانەی لە ١٨٥١ دامەزراون
پۆل:ئەو ویلایەتانەی لە ١٩٠١ ھەڵوەشاون
پۆل:ویلایەتەکانی ئوسترالیا
پۆل:داگیرکراوەکانی پێشووی بەریتانیا
پۆل:دامەزرانەکانی ١٨٥١ لە ئوسترالیا
پۆل:ئەم شوێنانەی لە ١٩٠١ (زایینی) ھەڵوەشاونەوە
پۆل:ویلایەتەکان، دامەزرانی ١٨٥١
پۆل:ویلایەتەکان و مەڵبەندەکانی ئۆسترالیا
پۆل:کۆلۆنیال و پارێزەرانی پێشووی بەریتانیا لە ئۆشیانیا